A 2013-as gyorsasági kajak-kenu Európa-bajnokságon egyes 200 méteren kilencedik lett. A 2013-as gyorsasági kajak-kenu világbajnokságon K1 200 méteren 10. helyen végzett, azaz megnyerte a B döntőt, váltóban bronzérmes lett (Dudás Miklós, Molnár Péter, Hérics Dávid). A 2014-es gyorsasági kajak-kenu Európa-bajnokságon egyes 200 méteren hatodik helyen ért célba. A 2014-es világbajnokságon aranyérmes lett 4 × 200 méter váltóban (Dudás Miklós, Nádas Bence, Hérics Dávid). A 2015. évi Európa játékokon kettes 200 méteren bronzérmes volt. A 2015-ös gyorsasági kajak-kenu világbajnokságon a K2 200 méteres számban Molnár Péterrel aranyérmes lett. A 2016-os gyorsasági kajak-kenu Európa-bajnokságon K4 500 méteren (Nádas, Molnár, Somorácz Tamás) első helyen végzett. A hazai válogatókon nem tudta kivívni az olimpiai szereplés lehetőségét, de augusztus 1-én a Magyar Kajak-Kenu Szövetség a Magyar Antidopping Csoport vizsgálatai alapján változtatott a válogatott összeállításán, melybe így bekerült a Tótka, Molnár egység.